هذا المجرم ده لما اراد انه يعزب زوجته عذبها عذاب لا يتخيله انسان. ذكره النبي صلى الله عليه وسلم حين الحديس الصحيح ان فرعون اوتد لامرأته اربعة اوتاد في الارض. عمل ايه
جعل الاوتاد فين ؟ وصلبها بقى ايد ورجل كده. وده معناه ان هي تتحرق الاربعة في كل الاوقات بتاعة الشمس. ازاي ؟ طول ما الشمس اصلا طالعة الارض بتشرب النار دي حر الشمس وبتبخه على ضهرها. وجسمها
من فوق هي كده كده الشمس اصلا بتاكل فيه فتخيلوا قدر العذاب اللي تعرضت له هذه المرأة. ومع ذلك تشوف الثبات على الطريق. انما كان المبدأ الاساسي منه هو ليعرف الانسان منا ربه. انك تبقى عارف ربنا كويس. المعرفة دي اللي بتخلي كل المحن دي تعدي عليك
وضرب الله مثلا للذين امنوا امرأة فرعون. اذ قالت رب ابني لي عندك بيتا في الجنة ونجني منه فرعون وعمله ونجني من القوم الايه؟ الظالمين. سبحان الله المعرفة معرفة الله سبحانه وتعالى. ولو جينا بصينا ايضا لاصحاب الكهف
الشباب اللي كانوا عايشين في واقع زيه الواقع اللي انتم عايشين فيه بالزبط. احنا عايشين الان في واقع فوجئنا فوجئنا ان رقاصة هي الام المثالية. وفوجئنا فوجئنا كده فوجئنا في الواقع
اللي احنا عايشين فيه ده هو ان والعياذ بالله اللي بيتكلم في غناء بفواحش والفاز سيئة بيحتفل من قيمة كام يوم انه اشترى فيلا في مارينا. احنا عايشين في واقع ان المتدين في
طيب من ربنا ده ارهابي. فالانسان منا سبحان الله انا دايما لما بقرأ سورة الكهف كل جمعة بحس اوي اوي والله العظيم يا اخواننا بحس قوي ان احنا حالنا قريب من حال الشباب دول. حال الشباب اللي
مش طايقين الواقع بتاعهم مش كرها في بلدهم. ولكن كرها للقيم الفاسدة. انا كاره القيمة الفاسدة انا كاره في يوم من الايام ان الراقصة تكون هي الام المثالية. وعندنا الاف من اطباء الجامعة علماء علماء
والله يا اخوانا علماء ولا حد يعرف عنهم حاجة. احنا نقرأ القيمة الفاسدة دي. لان المفترض البلد لما تكرم تكرم من ينفع ابناءها. ده المفترض. ولكن نشوف في الجهة التانية امر غير طبيعي
لمن شفت للاسف كلية طب في احد جامعات مصر جايبين شعبان عبدالرحيم علشان يكرموه. ليه ليدا اصله ليه انتم انتم بيعملوا في ناس كده ليه؟ رئيس الجامعة كلية طب اللي جاي النهاردة بيكرم شعبان عبدالرحيم. ليه؟ عمل ايه للشعب؟ عمل ايه للمسلمين
عامل ايه لاهل مصر؟ يعني عمل لنا ايه؟ يا اخواننا انا باتكلم على قيمة مش باتكلم على اشخاص. الشخص ده يعني فيه بينه وبين ربنا شيء هو ده بيني وبين ربنا انا لا بتكلم على شخص انا بتكلم على قيمة
احنا كم عندنا والله يا اخوانا كم ام عندنا مات زوجها احنا كنا امبارح في سيرة ام من امهات مات زوجها وهي قايمة باولادها الاربعة لحد ما خليتهم كلهم ما شاء الله اساتزة في الجامعات وكليات طب والكلام ده. مش دي الاحق بهذا التكريم؟ احنا عندنا كم
دكتور جامعة من الناس الشرفاء اللي بيبذل ليل نهار. علشان يعمل حاجة كويسة للناس. هو ده السؤال اصحاب الكهف اصحاب الكهف شباب ظهر في مجتمع ما كانوش راضيين على القيم اللي فيه
المجتمع القيم اللي فيه باطلة تركوا الاله الواحد الاحد وراحوا لمجموعة من الاصنام طوب لا ينفع ولا يضر سبحان الله! رغم التهديد ورغم الوعيد قال الله عز وجل انهم فتية امنوا بربهم وايه؟ وزدناهم هدى وربطنا على قلوبهم اذ قاموا. يعني ايه اذ قاموا
حد يعرف الملك لما جاء بهم لما جاء بهم وخيرهم بينه ان تعودوا لديننا عبادة الاصنام واما ان تقتلوا. عايزين تسبتوا على دينكم تقتل. فهم حاولوا يقنعوه بالعقل. يعني حاولوا يقنعوه بالعقل
قالوا ربنا رب السماوات والارض. شف المعرفة. شف ده كلام يطلع من حد عارف ربنا اوي. قالوا ربنا رب السماوات والارض لن ندعو من دونه الها لقد قلنا اذا شططا. هؤلاء قومنا اتخذوا من دونه الهة. لو
يأتون عليهم بسلطان بين فمن اظلم ممن افترى على الله كذبا. وتشوف الانسان في وقت المحنة وفي وقت الشدة ازاي ثبت شوف بداية القصة كانت ايه ونص القصة كانت ايه ونهاية القصة كانت ايه. اما بداية القصة اذ اوى الفتية الى الكهف فقالوا ها
ربنا اتنا من لدنك رحمة وهيء لنا من امرنا ادي اللجئ الى الله اللي ما بيطلعش الا من قلب ابقى عارف ربنا كويس في مواطن زي ده. تعال نص القصة قال تعالى فاووا الى الكهف ها ينشر لكم ربكم من
ويهيئ لكم من امركم ايه؟ مرفقا. سبحان الله! دي قلوب كانت عارفة ربنا قوي معرفة دي بيترتب عليها حاجات كتير جدا يا اخواننا. من اعظم ما يترتب او من اعظم الثمرات اللي ممكن انت تجنيها
من وراء معرفتك بالله سبحانه وتعالى هي الربط على القلب والربط على القلب معناه ان ربنا يثبت قلبك. وده اللي احنا محتاجينه في زماننا ده. ده اللي احنا محتاجينه في زماننا ده. ان ربنا سبحانه
تعالى يربط على قلوبنا. كما قال الله عز وجل وربطنا على قلوبهم اذ قاموا. الربط ده هو تثبيت القلب على طاعة الله سبحانه وتعالى الربط ده يا اخواننا اللي ربنا سبحانه وتعالى بيعطيه دايما للناس
اللي عارفه ربنا زي ما حصل مسلا مع اهل بدر قال تعالى وينزل عليكم من السماء ماء ليطهركم به وايه ويذهب عنكم رجز الشيطان والايه؟ وليربط على قلوبكم. احنا فعلا في بعض الاوقات الواحد بيبقى واقف كده
يا جماعة اقسم بالله اقسم بالله يكاد عقل الانسان يطيش والله يكاد عقل الانسان يطيش. ليه؟ لانك شايف حواليك كمية طاقات جبارة جبارة وشايف قدامك نماذج من الناس قمة الادب وقمة الخلق وقمة الصلاح وقمة الحب للبلد
وتلاقي سبحان الله في وقت اهل الباطل بيحاربوا دول فانت شايف ان هنا اهل الباطل وهنا اهل الحق فالقلب بيتلخبط. طب ازا كانوا دول على الحق ما بيوصلوش ليه اصلا؟ فان الانسان بيبقى محتاج بقى ايه الحاجة تربط على قلبه
وده اللي احنا محتاجينه ان ربنا سبحانه وتعالى يربط على قلوبنا في زمن اختلت فيه المفاهيم. في زمن الشباب فعلا اصبحوا تايهين في الشارع مش عارفين يعملوا ايه. تعالي لو بصيت ايضا لنموذج السحرة
سحرة فرعون ونموزج الناس اللي عرفت ربنا اوي. وقلوبها اتملت بمعرفة ربنا سبحانه وتعالى. فعلا قلوب كده اتملت بمعرفة ربنا سبحانه وتعالى. وتلاقي سبحان الله هذه المعرفة اثرت عليها في
موقفها وفي اقوالها وفي افعالها. قدام بطش فرعون لا اقطعن ايديكم وارجلكم من خلاف. ولاصلبنكم في ولتعلمن اينا اشد عذابا وابقى! بص بقى! بص الكلام طالع من قلب واحد عرف ربنا. لن
انت قلت لنا دلوقتي هتدينا فلوس وقلت لنا ان احنا نكون من المقربين لك. فتشوف القلب بقى اللي عرف ربنا لن نؤثرك على ما جاءنا من البينات والذي فطرنا. فاقض ما انت قاض. انما تقضي هذه الحياة الدنيا الا ايه؟ ها؟ امنا بربنا
فليغفر لنا خطايانا وما اكرهتنا عليه من السحر. والله خير وابقى. والله خير وابقى دي ما الوحش الا من قلب واحد عارف ربنا اوي. انا مش هاقدم في يوم من الايام دنيا على ربنا. ومش هاقدم في يوم من الايام شيء ايا
ان كان هذا الشيء على ربنا لا بنت بحبها ولا وظيفة ارجوها ولا مال انا منتظره مش هقدم حاجة على ربنا. ده ما يطلعش الا من قلب واحد حب ربنا. ودي الثمرة التانية من ثمرات معرفة الله سبحانه وتعالى. ان من استقر ان من استقرت معرفة الله
في قلبك اللي معرفة ربنا استقرت في قلبه لا يمكن بحال من الاحوال تلاقيه بيقدم حد على ربنا. حتى ولو كان الحد ده احب الناس الى قلبه والسر في هذه المسألة ان العبد اذا عرف ربه احبه. واذا احبه قدمه على كل
كل محبوب يحبك. كما قال ابن القيم رحمه الله. لو عرفت ربنا تحبه اوي. ولو حبيته لا يمكن في يوم من الايام تؤثر شهوة او معصية على الله سبحانه وتعالى
تلاقي اصحاب موسى بقى نقول له اصحاب موسى اللي هم كانوا من شوية سحرة فرعون. تلاقيه كان عندهم ثبات عجيب اوي. الثبات ده جاي منين هي مسألة معرفة الانسان منا لربه سبحانه وتعالى
في اول عنصر المفترض تبدأ به حياتك. وتبني حياتك عليه. لو عايز فعلا تثبت على طريق الله سبحانه وتعالى حط قدامك دايما انك لازم تعرف ربنا يا ابني. حط قدامك كده انك لازم تعرف ربنا سبحانه وتعالى
تعالوا بقى نتكلم ازاي نعرف ربنا وايه ثمرات معرفة ربنا سبحانه وتعالى علشان ابقى فاهم كويس جدا بقى يعني ايه بقى معرفة الله سبحانه عايز اقول لك من البداية انا حابب ان الدرس يكون ما يبقاش مجرد كلام بيتقال. ولكن انا عايز درس يتحول لواقع عملي ملموس
حاجة اقدر امسكها كده واقيسها بعد اما اخرج من الدرس. اعمل ايه ؟ اول حاجة يا ابني. من ابدع من ابدع دع من تكلم في اسماء الله الحسنى في زماننا هذا الدكتور محمد لطيف النابلسي
الناس اللي بتحب السماح تروح النهاردة تنزل السلسلة بتاعة الشيخ محمد الواطي بالنابلسي عن اسماء الله الحسنى اخر اصدار اخر اصدار للشيخ شرح اسماء الله الحسنى حوالي اربع خمس ست مرات. احنا عايزين بقى اخر اصدار خالص. اللي هو بقى ايه؟ خلاصة انا شرحت درس او خطبت خطبة
هنا رحت مسجد تاني خطبت نفس الخطبة بس زدت عليها شوية حاجات. مسجد تالت زودت. مسجد رابع ده بقى ايه هتسمع خطبة ما فيش بقى بعد كده. اسمع بقى الدروس بتاعة الشيخ محمد راتب النابلسي كويس. نزلها على فلاشة خليها معك في في قلب عربيتك. نزلها على اسطوانة خليها معك في قلب عربيتك
وطول ما انت ماشي انت ما بتعملش حاجة. احنا معنا ست شهور على الاقل. ما نعملش حاجة الا واحنا بنسمع بس عن اسماء الله الحسنى الناس اللي ما بتحبش تسمع وغاوية قراءة هاتوا الموسوعة بتاعة شرح اسماء الله الحسنى بتاعة مين ؟ برضو بتاعة الدكتور محمد راتب نابلسيات لو فيه طبعة مجلد وفيه طبعة تلات مجلات
او هاتوا الموسوعة بتاعة اسماء الله الحسنى بتاعة الدكتور خالد ابو شادي. فك الله اسره. وكل مظلوم اللهم امين هاتوا الكتب بتاعته. هاتوا الكتب بتاعته. آآ اسماء الله الحسنى المتعلقة بالجمال. اسماء الجمال. واسماء العظمة والكبرياء واسمعوا بقى
اقرأوا بقى اقرأ اقرأ. حاول تقرأ كتير ماشي كده؟ يبقى انا عندي اللي اللي عايز يقرأ عنده كتابين تلاتة اهم. هات كتاب للشيخ امين الانصاري المتعلق بشرح اسماء الله الحسنى
في كتاب بقى لطلبة العلم والناس المتقدمين شوية بقى في العلم وده كتاب عالي قوي. هي رسالة الدكتوراه اسمها مجهودات ابن القيم رحمة الله عليه في اسماء تلات مجلدات كبار. ده بقى لطالب علم متين شوية. جمع كل ما يتعلق بشرح اسماء الله الحسنى من كتب ابن القيم. انتم عارفين ابن القيم
يمكن حد كده يعني نفسه عالي قوي في مسألة الكتابة فيما يتعلق بمعرفة الله ماشي كده؟ فيه كتب تانية كتير قوي فيه شرح اسماء الله الحسنى بتاع الشيخ وحيد عبدالسلام بالي وده برضو من الكتب الجميلة قوي في شرح اسماء الله الحسنى
زوج كل يوم يقضي معرفتك باسماء الله الحسنى. وزمان لما كنت بشرح لكم اسماء الله الحسنى من سنتين تقريبا كنت بقول لكم دايما اعظم كتاب تقدر وتفهم منه يعني اسماء الله الحسنى والقرآن
بس ده خلوها بس مرحلة متقدمة شوية. هاتوا الكتب اللي انا قلت لكم عليها الان. وابدأوا النهاردة اقرأوا في الكتب دي. ما يتعلق باسماء الله الحسنى. اللي عايز يقرأ ادي كتب اللي
عايز تسمع انا قلت لكم السلسلة بتاعة الشيخ محمد رطب النابلسي ودي رقم واحد. وصدقوني والله كل من جاء من بعد الدكتور محمد النابلسي في شرح اسماء الله الحسنى عال عليه. عال عليه. حتى سلسلة باسمك نحيا. انا هقول اسم السلسلة مش هقول اللي قالها
حتى السلسلة باسمك نحيا. هو عالة على الكتاب. خد كل الكتاب ولخصه وقاله للناس. اول مصدر كنت بحضر منه دروسي في اسماء الله الحسنى. كان كتاب الشيخ. واللي هيقرأ الكتاب من اوله لاخره هيلاقي فعلا ان في كتير من الاوقات انا كنت
في مواقف وبذكر احداث وبذكر معاني من كتاب الشيخ. سواء الدروس اللي كانت في رمضان او الدروس اللي كانت موسعة. اللي كانت من سنتين. عندك سلسلة شومال. سلسلة جميلة جدا في اسماء الله الحسنى. عندك الدكتور غريب رمضان عمل تلاتين درس في اسماء الله الحسنى. الشيخ امين الانصاري اقرأوا اسمحوا كتير عن اسماء الله
جميل يعني الشباب آآ يعني نسأل الله سبحانه وتعالى انه يهدينا وان يهدي ابناءنا لو رحت في يوم من الايام الجيم علشان تجري شوية وتتحرك شوية او تروح تنادي تلاقي الشباب حاطين سماعة على ودانهم وبيعملوا اللي هم عايزينه. بيجري شوية على المشاية بيجري شوية مش عارف ايه
في شوية في النادي حاطط السماعة اللي عليها الاغاني وبيجري. حري بك. زي ما هو كان مستعد ان حاطط الاغاني في ودانه حري بك وانت راكب عربيتك وانت رايح مشوار ان السماعات بتاعتك مليانة دروس عن اسماء الله الحسنى وماشية معك كده واحدة واحدة طول ما انت ماشي تزداد مع
باسماء الله الحسنى. يبقى في ساعات نعرف اسماء الله الحسنى سماعا للناس اللي بتحب تسمع ما عندهاش وقت للقراءة. واللي عنده وقت للقراءة ذكرته لكم بعض الكتب. اتنين علشان فعلا معرفة الله سبحانه وتعالى تؤثر في حياتك. لابد وان تظهر معاني الاسماء عليك
بمعنى ايه يا اخوانا؟ اهو انا اصل احمد بيقول لي دايما حاول دايما تخلي الكلام بتاعك يمكن انه يقاس. اعمل ايه بعد ما اخرج؟ اللي تعمله بعد ما تخرج. انا النهاردة
اسم الله الرحيم. فدوري النهاردة بعد ما سمعت كويس عنه او قرأت كويس بسم الله الرحمن الرحيم. ان تتخلق باخلاق هذا الاسم الحديث اللي ورد في مسألة فيه ضعف. تخلقوا باخلاق الله. فيه ضعف ضعيف. ولكن معناه متفق عليه بين اهل العلم. لما
تعرف ان ربنا سبحانه وتعالى ستير وتسمع عن ستر الله سبحانه وتعالى وحب الله عز وجل للستر لا يمكن ابدا هتفضح حد شفته في يوم من الايام معنا معصية. وهتلاقيك بدون ان تشعر بتشتغل في جمعيات خيرية علشان تعمل سقف تستر به عيلة او تجيب هدوم علشان تستر بها. آآ جسد حد
نتخلق باخلاق الله سبحانه وتعالى. فتاني حاجة ان انا عايز الاسم ده بعد ما سمعناه ابدأ اطبق بقى مقتضى هذا الاسم في حياتي سمعت عن ربنا عز وجل اسمه العفو. يبقى تعفو عن الناس وتسامح الناس وتصفح. سمعت عن ربنا سبحانه وتعالى الكريم
وشفت كرم الله سبحانه وتعالى بصوره التي لا تعد ولا تحصى في هذا الكون. يبقى دورنا على طول مباشرة انك تتعلم الكرم مع الناس. لما اعرف ان ربنا سبحانه وتعالى حليم. والحليم معناه هو الذي لا يبادر بالعقوبة. لا لا لا هو حليم سبحانه وتعالى. تطبق ده مع زوجتك وتطبق
ودمع اولادك. لما تعرف ان ربنا سبحانه وتعالى حيي. ده يظهر اسره على اختنا. ربنا يا رب يحفزها في لبسها في هدومها في طريق مشيتها في طريقة كلامها ويظهر عليك في طباعك واخلاقك. انت انسان حيي. فالحاجة التانية بعد اما اسمع كويس او اقرأ كويس
افضل ماشي طول اليوم. من بعد ما سمعت الدرس ده الى ان تلقى الله. انك ازاي احول الدرس ده ان ده يبقى خلق عندي الحياة طبعا الاخلاق اللي يسمح فيها شرعا انك تتخلق بها. لان احنا هنعرف برضو ان فيه اسماء لله سبحانه وتعالى ما ينفعش ان انا اتخلق بها
دي حاجة خاصة بالله سبحانه وتعالى زي الكبرياء. دي صفة لله سبحانه وتعالى. ما تجيش عندنا احنا. ماشي؟ ما تبقاش متكبر على الناس. طيب نرجع تاني. نرجع تاني. عرفت ان ربنا سبحانه وتعالى جبار
يجبر كسر المنكسر. حاضر حاضر. يبقى تتخلق بهذا الخلق. وطول ما انت قاعد تفكر ازاي بخاطر والدك ووالدتك. حتى ولو ماتوا ازاي اجبر بخاطرهم وهم في قبورهم؟ آآ ازاي اجبر بخاطر مراتي؟ ازاي اجبر بخاطر ولادي
ازاي جارنا اللي عنده حد مات؟ ازاي يروح حاجبر بخاطره؟ آآ جارنا النصراني المسيحي اللي جنبي في البيت آآ حصل لكم مصيبة كبيرة باظ ولا اتحرق ولا ازاي اروح اجبر بخاطره. وازاي اسانده في وقت شدته. يا سلام بقى لما نحول معرفتنا باسماء الله الحسنى
العلا الى واقع بقى مليان في حياتنا. تسمع عن اسم الله البر سبحانه وتعالى. وتلاقيه سبحان الله تلاقيه كده واحنا بنشرح اسم الله البر هو امرنا بالبر مع كل خلقه. حتى مع من عادانا في الدين. اللي مخالف لنا في الدين. عفوا مع من خالفنا في الدين. ازاي اتعامل معه بالبرز
ازاي جار المسيحي اتعامل معه بادب وباحترام وبخلق ان تبرهم وتقسطوا اليهم؟ يا ربي الحاجة التالتة والاخيرة ان تكون داعية لاسماء الله الحسنى. نرفع الاذان ونتكلم بقى عن الجزئية دي بعد الاذان ان شاء الله. بسم الله والحمد لله
والصلاة والسلام على رسول الله صلى الله عليه وسلم وبعد يبقى ازا يا اخواننا اول شيء بيثبت الانسان على الطريق هو ان الانسان منا يعرف ربنا سبحانه قلنا الان كيف نعرف الله سبحانه وتعالى ان احنا نسمع كتير
اتنين نقرأ كتير وفي حاجة تالتة بقى مهمة قوي في الجزئية دي هي جزئية ايه يا اخوانا؟ ان ترى افعال الله عز وجل فيك وفي الكون من حولك بمعنى الاخ اللي كان عايز البصمة والدنيا واقفة فانت هنا تشوف فعلا اسم الله المجيب. صح؟ دعا ربنا
وربنا اجابه بسم الله سبحانه وتعالى الكريم شف اسماء الله عز وجل وصفاته من خلال افعال الله سبحانه وتعالى في الكون. طيب الامر التاني بعد المعرفة القولية والفعلية والمتعلقة بالنظر في الكون. اتنين ان انا اتخلق بقى بهذه الاخلاق. يا اخوانا والله
والله نحن في حاجة في هذا الزمان نحن نتخلق باخلاق الله سبحانه وتعالى نشوف اسماء الله الحسنى ونبدأ نطبقها بقى علينا في حياتنا. ربنا سبحانه وتعالى سمى نفسه البر فده لازم يزهر على
لازم يظهر علي في بري لوالدي ووالدتي. لانه لان الله عز وجل هو البر فامر بالبر. سبحانه وتعالى. واول نوع من انواع البر البر بالاب الامر التالت بقى وده مهم اوي ان يكون حديثنا بينا وبين بعض عن ربنا سبحانه وتعالى
آآ يمكن الفيس اتقلب اليومين التلاتة اللي فاتوا عن البرنامج اللي بيخلي صورتك وبيجيب لك صورتك وانت كبير يعني شاغل الكلي. شغل الناس انه عايز يشوف سنه لما يكبر هيبقى عامل ازاي؟ شكله لما يكبر عامل ازاي؟ وشغل حتى اهل العلم اه
الحكم في المسألة دي ايه تخيلوا يا اخوانا لو في يوم من الايام الفيس كله كده اتجمع على معرفة الله سبحانه وتعالى. بغض النظر بقى عن حكم البرنامج والكلام ده كله. تخيل في يوم
من الايام ان احنا كلنا كلنا اتجمعنا على ان احنا كل يوم نعرف الناس باسماء الله الحسنى وصفاته العلا احنا شكلنا هيبقى عامل ازاي وضعنا يبقى عامل ازاي؟ تخيل النهاردة ان كل صفحة موجودة عندك
من صحابك كل واحد منهم يدلك على اللي يدل على شرح الاسم من اسماء الله فيديو مسلا. او اللي يدل على كتاب من كتب شرح اسماء الله الحسنى. او اللي
اسمه ايه ؟ بما نشوف لا بالعروف. يكتب منشور مسلا عن شرح اسم من اسماء الله اول اللي يكتب سبحان الله موقف حصل له بتظهر فيه معاني اسماء الله. انتم متخيلين احنا هنتغير ازاي
لما تزداد معرفتنا بالله سبحانه وتعالى تلت حاجات مهمة اوي في درس النهاردة مع اول سبب من اسباب الثبات. معرفة الله واحد نقرأ كتير ونسمع كتير عن اسماء الله الحسنى. اتنين ان انا اتخلق بهذه الاخلاق اللي موجودة في اسماء الله الحسنى
تلاتة ان دورنا ان احنا نعلم الناس معنى اسماء الله الحسنى وصفاته العلى وفي اقل من اربع دقايق عايز اسألكم انتم سؤال عايز اختم بكم انتم الدرس. هو انا لو عرفت ربنا سبحانه وتعالى باسمائه الحسنى وصفاته العلى؟ ايه الاستفادة اللي ممكن تعود علي يعني من وراء ده
اتفضل قوم الخشية اول حاجة اول حاجة تثمرها معرفة اسماء الله الحسنى وصفاته العلى في قلبك انك تخاف من ربنا. والله يا اخوانا انك تخاف من ربنا لذا قال النبي صلى الله عليه وسلم انا اعلمكم بالله واشدكم له خشيتي. النهاردة لما
نعلم التاجر النهاردة لما هنعلم التاجر من هو الله هيخاف انه يغش ويسرق في الموازين. والله يا اخوانا انا النهاردة زي ما قلت لكم كنت بخلص اوراق في مصلحة حكومية. يعني بخلص اوراق في مصلحة حكومية
الموزفين اللي موجودين نسأل الله سبحانه وتعالى السلامة والعافية. ان علشان حد يخلص لك ورقة انت بتسحب الكلمة من بوقه بالعافية وتسمع بقى لما دخلت المدير تكلمه الوضع كزا يقول لك انا ما عنديش موزفين انا عندي موزفين اربعة خمسة ومش عارف الحكاية ايه والرواية ايه اه مع ان هم اربعة خمسة يعطلوا
صالح الناس فالموظف النهاردة لا يمكن بحال من الاحوال هيتقي الله في شغله ويخلص لك مصلحتك الا ازا كان خايف وربنا ولا يمكن بحمل احوال يخاف من ربنا الا اذا عرف الله. لما تروح المرور علشان تجدد الرخصة بتاعتك لا يمكن ابدا هتلاقي
في حد بيرتشي او يطلب منك رشوة عشان يخلص لك ورقك. مش هتلاقي. ليه؟ لانه لو عرف ربنا هيخاف من ربنا. ولو خاف من ربنا لا يمكن يروح للحرم فمن اعظم الفوائد اللي اللي بتخلي حياتنا طيبة فعلا ان احنا نعرف ربنا. احد اخواننا الافاضل
الافاضل ربنا ابتلاه بفشل كلوي فكان بيغسل. جهاز الغسيل الكلوي ده ربنا يعافيكم كده حاجة كده بتتعمل عملية في الدراع هنا او في الرقبة للمريض. علشان يسيبوا مكان يخشوا فيه كده خرطوم
مسلا اللي اللي بيسحب الدم ومكان تاني بياخد منه الدم. الدم يطلع منه من خرطوم يخش على الجهاز. الجهاز ده يفلتر الدم جميل كده يعمل غسيل للدم ده وبعد كده الدم النضيف ده يقوم داخل ايه في المريض مرة تانية فلازم التعقيم بتاع الجهاز ده يبقى على
احسن حال لما ييجي مسؤول في المكان ده عارف ان جهاز او جركن التعقيم اللي انا هعقم به بمية وخمسين جنيه الامريكي النضيف شوفوا شوفوا عدم معرفة ربنا بتوصل لايه
فهو النهاردة المسئول ده عايز يعمل مصلحة. فيعمل مصلحة ازاي؟ فيروح يجيب جركن للتعقيم الامريكي لا يجيب المصرف بكم؟ خمسة وتلاتين جنيه. اللي هو اصلا لا بيعقم ولا بتاع. طب هو الجركن المصري دا وحش يعني
ايه ده يا لالا اللي انت ما بتحبش بلدك وما بتحبش موتك! لأ يا اخواننا ما هو انتم مش فاهمين اصل الشركة اللي كانت بتعمل المنتج المصري ده كان فيها برضه موزف عايز يعمل
فبدل ما يحطوا كمية التعقيم خمسين حاطة عشرة. عشان الاربعين دول يعمل مصلحة ماشي كده؟ فكانت النتيجة ان زميلنا ده دخل يغسل من هنا دخل يغسل وعنده فشل كلوي بس جابوا له الفيروس سي
تخيل بقى قدر الكرب. طب تعالوا بقى ناخدها من تحت كده ونبدأ نطلع فوق. ان احنا كلنا النهاردة معرفة الله ملأت قلوبنا. معرفة ربنا. ان انا اعرف ان ربنا رقيب سبحانه وتعالى. انه يسمع وانه يرى يسمعنا ويرانا
يرى حالنا ويسمع كلامنا ويرى ايضا ما عليه امرنا باللي احنا بنعمله هو يراه سبحانه وتعالى فانا لما شفت ده انا كواحد شغال في شركة بتعمل الجيركن بتاع التعقيم ده آآ انا ربنا بيراقبني. ولو ربنا سبحانه وتعالى رآني في يوم
يوم من الايام ودي التربية بتاعة ابائنا زمان. لو ربنا رآني ان انا باغش في ده فممكن المريض يجي له فشل كلوي على طول ايه اللي هيحصل؟ انا في يوم من الايام
ربنا يبتليني في ولادي او هيبتليني عقوبة من الله على اللي انا عملته. مش دي التربية بتاعة ابويا وابوك واتربى على كده. يا ابني ربنا يراك. لو شافك بتعمل كذا هيسلط عليك كذا. اتربى على كده. فكان ابويا وابوك ما يحبوش الحرام
لما نشأت اجيال بقى على عدم معرفة الله بقى الهدف الاساسي للي شغال ده اعمل مصلحة ازاي؟ ازاي اعمل مصلحة؟ اهم حاجة. تيجي بقى على صحة الناس. تيجي على حياة الناس. تيجي ده كله راح
ليه؟ مراقبة ربنا راحت من حياة بعض الناس. فهتلاقي اللي بيعمل الجركن بيعمله غلط. وهتلاقي المسئول اللي في المستشفى لما جه يعمل مصلحة الجركن اللي ممكن يموت ده ويعمل به مصلحة هو كمان وهكزا. سلسلة تسلم بعضها لبعض تلاقي المجتمع كله بينهار بسبب احنا عايزين
مصلحة لما ييجي الحي النهاردة يشوف واحد عامل مصنع في قرية من القرى. وكل مخلفات المصنع يقوم راميها في قلب السط يقوم راميها في قلب الترعة اللي البلد كلها تروي منها وبتشرب منها
وبيبقوا عارفين كده القرية الفلانية دي كل اللي فيها عندهم سرطانات او عندهم فشل كلوي او عندهم مرض الكبد بيبقوا عارفين طب يدوروا على الاسباب اصل المصنع ده طب اوقفوا المصنع ده يروح المسؤول علشان يوقف المصنع ده صاحب المصنع ده
بيعمل معه مصلحة ياخد الفلوس يمشي المسؤول والناس بتموت علشان المصلحة ماشي كده؟ وبعد فترة تلاقي الموزف ده الموزف ده هو في يوم من الايام يعرف ان ابنه والعياذ بالله جا له فشل كلوي. ويبدأ الموظف ده يقول يا رب انت ليه بتعمل في كده؟ لا ما انت مش واخد بالك. ان كله
سلف دين فالانسان منا اذا عرف الله خاف. فلا يفعل الا ما فيه الخير له مع الله وفيه الخير له مع الناس تلاقيه في يوم من الايام لما قالوا له هنجيب لك جراكي من المصرية عشان تطلع لك مصلحة يقول لهم وربنا وربنا اعمل ايه؟ وتلاقي
اللي كان بيصف الطريق المفترض يحط خامات بكمية معينة. طريق جمصة طريق الموت. اسر كل يوم بتموت كل يوم بنشوف اعلان. اصل الموزف حب يعمل مصلحة. الموزف ده على فكرة اللي هو انا وانت في يوم من الايام. اسأل الله عز وجل ازا كنا موزفين
ان يجعلنا ممن يخافون الله. عشان يعمل مصلحة ما رصدش الطريق كويس. فتلاقي الطريق عامل كده. عامل كده. ييجي واحد ماشي هو وزوجته واولاده ماشيين على الطريق ده ايه اللي يحصل؟ اقسم لكم بالله
ويجي اللي كان عامل المصلحة في في الطريق دهو ابنه يضغط عليه انا لازم اروح راس البر مع ولادي مع اصحابي. يقول له لأ. يقول له هاروح خلاص رح يا ابني. وبعد كده يجي له خبر ان ابنه وهو ماشي على الطريق اللي والله يا اخوانا ده امر حقيقي من ازن الموزف ده
لما جاي بيقول لي انا عايز اتوب. واحنا بنسرق في في الطرق ورصف الطرق يقول لي انا عايز اتوب قلت له من ايه؟ وكلمني بقى وحكى لي قلت له ايه سبب توبتك؟ قال لي اسلبني في يوم من الايام مشي على الطريق ده عربية تريلا بسبب حادسة على الطريق
فرمته هو واصحابه. لازم نفهم بقى. ما هو لازم نفهم. ما فيش حاجة عند ربنا بتعدي كده. فالانسان منا لما يعرف ربه سبحانه وتعالى يبقى لازم يخف والخوف ده هو الخوف النافع لنا كلنا. اتنين الانسان منا اذا عرف الله احبه. واذا احب الله
سهلت عليه الطاعة. ودي من اعظم ثمرات معرفة الله سبحانه وتعالى. انك لما تكون عاصي بالليل عملت معصية كبيرة والصبح رايح تخلص ورقة مهمة جدا في حياتك. او الصبح عندك مقابلة مع شركة انت رايح تقدم فيها اوراقك ونفسك تقبل
تعمل المعصية بالليل وتروح الصبح. وانت بقى ماشي كده انت عارف ان انا هاترفض ومش هيسامحوني ومش هيقبلوني. وسبحان الله تروح هناك تلاقيهم رحبوا بك. وقبلوك وافقوا على تعيينك. فساعتها وانت نازل كده من الشركة حاطط وشك في الارض مش قادر ترفع وشك في السما
حياء الجناية. بقى معقول انا اعصي ربنا بالليل والصبح يتعامل معي كده. فهنا يعرف الانسان ربه باسمه حليمة الذي ما عجل العقوبة ولكن امهلك ليريك تعامله معك. ففي الوقت ده اول ما تشوف تعامل ربنا معك
تلاقي قلبك بيدوب في حب ربنا تحبه اوي فيسهل عليك بعد كده الطاعة. كفاية كده لان انا طولت عليكم النهاردة ونكمل الدرس الجاي كيف نثبت على طريق الله ولكن عايز اختم بس خمس حاجات قبل ما اقوم احنا خدنا كيف نعرف الله بتلات حاجات او
وكيف اتعامل معرفة طلاب تلت حاجات كاول عنصر من العناصر اللي بها نثبت على الطريق كانت اول حاجة اسمع كتير عن اسماء الله الحسنى ما بتحبش تسمع اقرأ كتير عن اسماء الله الحسنى
وذكرت لكم اسماء سلاسل صوتية واسماء كتب تسمعوا وتقرؤوا. اتنين اتنين انك تتخلق بهذه الاخلاق المنبثقة من اسماء الله الحسنى وصفاته تلاتة انك تعرف الناس تدردش مع الناس عن ربنا سبحانه وتعالى. بعد كده انتقلنا على جزئية مهمة هي جزئية ثمرات معرفة الله. دي احنا
الدرس الجاي واحد انك لو عرفت ربنا تخاف منه اتنين لو عرفت ربنا سبحان الله تحبه وبالتالي تهون عليك الطاعة والعبادة. واول الدرس طبعا ما قبل العشاء احنا اتكلمنا عن ان كل النماذج اللي ربنا ذكرها في القرآن ثبتت عن الطريق ثبتت على الطريق كان اول عنصر من عناصر الثبات ايه؟ معرفة الله سبحانه
وتعالى. جزاكم الله خيرا اكتفي ان شاء الله بهذا القدر. سامحوني على الاسئلة. انا والله يعني يعني حماة اخ حبيبنا قوي توفيت في عايز الحق بس ان شاء الله الجنازة. فاجيب على الاسئلة بتاعتكم ان شاء الله الاسبوع القادم. اذا شاء الله سبحانه وتعالى. هذا وصلى الله على نبينا محمد وعلى اله وصحبه وسلم